മൂന്നാര് േകാളജ് അടിമാലിയിലേക്ക് മാറ്റണമെന്ന് ആവശ്യം അടിമാലി: മണ്ണിടിച്ചില് ഭീഷണിയെത്തുടര്ന്ന് കെട്ടിടങ്ങള് പൊളിച്ച് നീക്കുകയും മൂന്നാറില് പകരം സുരക്ഷിത സ്ഥലം കണ്ടെത്താന് കഴിയാതെവരുകയും ചെയ്യുന്ന സാഹചര്യത്തില് മൂന്നാര് ഗവ. േകാളജ് അടിമാലിയിലേക്ക് മാറ്റിസ്ഥാപിക്കണമെന്ന ആവശ്യം ഉയരുന്നു. 1995ലാണ് മൂന്നാറില് ആര്ട്സ് ആന്ഡ് സയന്സ് േകാളജ് തുടങ്ങിയത്. മൂന്നാര്ദേവികുളം റോഡില് േകാളജ് പ്രവര്ത്തനവും തുടങ്ങി. കോടികള് മുടക്കി കെട്ടിടങ്ങളും ലൈബ്രറി അടക്കം സംവിധാനങ്ങള് സ്ഥാപിച്ച് മെച്ചപ്പെട്ട പഠനസൗകര്യങ്ങള് ഒരുക്കിയെങ്കിലും പരിസ്ഥിതി ലോല പ്രദേശമായ മൂന്നാറില് ഒാരോ വര്ഷവുമുണ്ടാകുന്ന പ്രകൃതിദുരന്തങ്ങളില് ഇവയെല്ലാം പാഴാകുകയാണ്. ഏറ്റവും ഒടുവിലായി പ്രകൃതിദുരന്തത്തില് അപകടാവസ്ഥയിലായ കെട്ടിടം പൊളിച്ചുമാറ്റുകയായിരുന്നു. ഇതോടെ ഇവിടെ ഇനി േകാളജ് തുടരുന്നത് പ്രായോഗികമല്ലെന്ന് വിദഗ്ധസമിതി കണ്ടെത്തി. ദേവികുളം, ചിത്തിരപുരം എന്നിവിടങ്ങളിലേക്ക് േകാളജ് മാറ്റാന് ആലോചന നടന്നെങ്കിലും ദുര്ബല ഭൂപ്രദേശമായതിനാല് പ്രായോഗികമല്ലെന്നാണ് നിഗമനം. ഈ സാഹചര്യത്തിലാണ് അടിമാലിയിലേക്ക് മാറ്റണമെന്ന് ആവശ്യം ഉയരുന്നത്. നിരവധി പ്രദേശങ്ങളുടെ സംഗമകേന്ദ്രമാണ് അടിമാലി. ഉന്നത വിദ്യാഭ്യാസ സ്ഥാപനങ്ങള് അടിമാലിയില് ഇല്ല. മൂന്നാര് കോളജിലെ കൂടുതല് കുട്ടികളും അടിമാലി മേഖലയില് നിന്നുള്ളവരാണ്. മൂന്നാറിന്െറ ഭാഗമായ മറയൂരില് മറ്റൊരു േകാളജ് ഉള്ളതിനാല് ഈ േകാളജ് അടിമാലിയിലേക്ക് മാറ്റുകയാണ് പ്രായോഗികമെന്നാണ് വിലയിരുത്തല്.